મેહુલે પત્રમાં પોતાના કર્મચારીઓને કહ્યું છે કે મારા નસીબમાં જે લખેલું હશે, તે થશે. મને ખબર છે કે મેં કંઇ જ ખોટું કર્યું નથી અને અંતમાં સત્યની જ જીત થશે. મેહુલે આગળ સરકારી એજન્સીઓ પર આરોપ મુક્યો છે. મેહુલે લખ્યું છે કે જે રીતે અલગ-અલગ સરકારી એજન્સીઓ કામ કરી રહી છે તેનાથી મને ખૂબ મુશ્કેલીઓ પડી રહી છે. તેના લીધે તમામ કામકાજ અટકી ગયા છે. આ પહેલાં નીરવ મોદીએ પણ કહ્યું હતું કે બેન્કે તેમનું નામ જાહેર કરીને નુકસાન કર્યું છે અને લોન વસૂલીની સંભાવનાઓ હવે ઓછી થઇ ગઇ છે.